VS001719
Datum: 1998-10-17T02:00:00.000+02:00
datum_sodbe_i_stopnje: 2004-03-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - izguba okončin in drugih organov in njihove posledice
fischer: srednje hudi primeri
odskodnina: 4.400.000,00 SIT
opombe: II Ips 137/2006 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Klepar.

## Škodni dogodek

Poškodovan v delovni nesreči (padel je z delovnega odra).

## Poškodba

Raztrganina vranice, ki je bila zaradi krvavitve v trebušno votlino urgentno kirurško odstranjena, udarnina leve strani prsnega koša, nasadišče črevesnega oporka, obraza okoli očesa in v predelu dlančnice desne roke.

## Telesne bolečine

1.400.000,00 SIT Tožnik je trpel 7 dni trajnih hudih telesnih bolečin, 14 dni srednje močnih trajnih bolečin, 1 mesec srednje močnih občasnih bolečin, 3 mesece lažjih občasnih bolečin, ki občasno še postanejo nekoliko močnejše (pri večjem fizičnem obremenjevanju ali spremembah vremena).

#### Hospitalizacija

Kirurški poseg.

#### Ambulantno zdravljenje

Več pregledov pri osebnem zdravniku in specialistu.

#### Nevšečnosti med zdravljenjem

RTG slikanje, uporaba analgetikov, več medicinskih postopkov,, 2 meseca bolniškega staleža.

## Strah

300.000,00 SIT Tožnik je utrpel intenzivni, nekaj urni primarni strah in nato zmerni sekundarni strah v trajanju 3 mesecev.

## Zmanjšanje življenjske aktivnosti

2.500.000,00 SIT Tožnik ima trajno zmanjšane življenjske sposobnosti za 15%. Odstranitev vranice je pri tožniku pustila bistveno oslabitev imunskega sistema, kar se izraža v zmanjšani splošni telesni odpornosti tožnika. Ta sprememba je trajna. Kot posledica operacije so pri tožniku ostale občasne trgajoče bolečine v predelu brazgotine, prav tako pa velika postoperativna brazgotina pomeni znatno oslabitev trebušne stene, zaradi česar je tožniku odsvetovano dvigovanje težkih bremen, opravljanje težkih fizičnih opravil in previdnost pri morebitnem športnem udejstvovanju.

## Skaženost

200.000,00 SIT Brazgotina v sredini trebušne stene.

---

ZOR člen 200, 203